คอนคาแคฟแชมเปียนส์ลีก 2023

คอนคาแคฟแชมเปียนส์ลีก 2023 (; ชื่ออย่างเป็นทางการ 2023 Scotiabank CONCACAF Champions League ด้วยเหตุผลด้านการสนับสนุน) เป็นการแข่งขันครั้งที่ 15 และครั้งสุดท้ายภายใต้ชื่อ คอนคาแคฟแชมเปียนส์ลีก และเป็นการแข่งขันครั้งที่ 58 หากรวมของการแข่งขันฟุตบอลสโมสรระดับสูงสุดทั้งหมดที่จัดโดยคอนคาแคฟ องค์กรปกครองฟุตบอลในภูมิภาคอเมริกาเหนือ อเมริกากลาง และแคริบเบียน

ซีแอตเทิล ซาวน์เดอร์ส เอฟซี ซึ่งเป็นแชมป์เก่าจากฤดูกาล 2022 ไม่สามารถผ่านเข้าร่วมการแข่งขันในครั้งนี้ได้และไม่ได้ป้องกันตำแหน่งแชมป์ของพวกเขา

เลออน คว้าแชมป์รายการนี้เป็นครั้งแรก โดยเอาชนะ ลอสแอนเจลิส เอฟซี จากเมเจอร์ลีกซอกเกอร์ (MLS) ในรอบชิงชนะเลิศ ด้วยผลรวม 3–1 จากสองนัด ผู้ชนะได้รับสิทธิ์เข้าร่วมแข่งขันในฟุตบอลชิงแชมป์สโมสรโลก 2023 ที่ประเทศซาอุดีอาระเบีย รวมถึงการแข่งขันฟุตบอลชิงแชมป์สโมสรโลก 2025 ที่สหรัฐอเมริกา ร่วมกับแชมป์รายการตั้งแต่ปี ค.ศ. 2021 ถึง 2024

 อ้างอิง 

 แหล่งข้อมูลอื่น 

หมวดหมู่:คอนคาแคฟแชมเปียนส์ลีก
หมวดหมู่:การแข่งขันฟุตบอลโดยคอนคาแคฟ